คณะสาธารณสุขศาสตร์ มหาวิทยาลัยมหิดล

คณะสาธารณสุขศาสตร์ มหาวิทยาลัยมหิดล เป็นสถาบันอุดมศึกษาด้านการสาธารณสุข แห่งแรกของประเทศไทยได้รับการสถาปนา เป็นคณะหนึ่งของมหาวิทยาลัยมหิดล (มหาวิทยาลัยแพทยศาสตร์เดิม) ตั้งแต่ปี พ.ศ. 2491

 ประวัติ 
ปัจจุบัน คณะสาธารณสุขศาสตร์ มหาวิทยาลัยมหิดล ได้ผลิตบัณฑิตสาขาต่าง ๆ ทั้งระดับอนุปริญญา ปริญญาตรี โท และปริญญาเอก ประมาณ ปีละ 1,400 คน และด้วย มาตรฐานการศึกษาที่เป็นที่ยอมรับทั่วไป ทั้งในระดับชาติและนานาชาติ คณะสาธารณสุขศาสตร์ มหาวิทยาลัยมหิดล โดยความร่วมมือขององค์การระหว่างประเทศ คือ SEAMEO-Trop.Med, W.H.O., UNICEF, World Bank ฯลฯ ได้จัด ให้มีหลักสูตรการศึกษานานาชาติในระดับปริญญาโทมาตั้งแต่ปี พ.ศ. 2519

นอกจากนี้ คณะสาธารณสุขศาตร์ มหาวิทยาลัยมหิดล ยังมีบทบาทในการศึกษาเพื่อชี้นำการพัฒนาประเทศการจัดการศึกษา และฝึกอบรมระยะสั้น และการให้ความช่วย เหลือทางวิชาการแก่มิตรประเทศในภูมิภาคเอเชียแปซิฟิค ด้านการวางแผนพัฒนาสาธารณสุข ในส่วนของการบริการทางวิชา การแก่สังคม คณะสาธารณสุขศาสตร์ มหาวิทยาลัยมหิดล ได้ดำเนินการทั้งในเขตเมือง ชนบท และโรงงานอุตสาหกรรม

คณะสาธารณสุขศาสตร์ มหาวิทยาลัยมหิดล มีสำนักงานบริการเทคโนโลยีสาธารณสุขและสิ่งแวดล้อม ในการให้บริการส่งเสริมสุขภาพทั่วไป และส่งเสริมสุขภาพสิ่งแวด ล้อม รวมทั้งด้านสุขศาสตร์อุตสาหกรรมและความปลอดภัยในการทำงานด้วย

คณะสาธารณสุขศาสตร์ มหาวิทยาลัยมหิดล มีศูนย์ส่งเสริมสุขภาพ ซึ่งให้บริการด้านการส่งเสริมสุขภาพ การคัดกรองผู้ป่วย การป้องกันโรค สำหรับประชาชนทั่วไป และเป็นศูนย์สำหรับการฝึกปฏิบัติการส่งเสริม สุขภาพของนักศึกษา และยังมีสถานฝึกอบรมและวิจัยอนามัยชนบท ซึ่งเทียบเท่าภาควิชาหนึ่งของคณะฯ จัดการศึกษาและบริการชุมชนสำหรับการพัฒนาสาธารณสุขและคุณภาพชีวิตของประชากร และรับผิดชอบในการจัดให้นักศึกษาในชั้นปีสุดท้ายของหลักสูตรต่างๆ ในระดับปริญญาตรี และปริญญาโทบางสาขาวิชา ได้ฝึกปฏิบัติงานในชุมชนเป็นเวลา 6 สัปดาห์ เพื่อเพิ่มพูนทักษะวิชาชีพแก่นักศึกษา และให้บริการทางวิชาการ อันยังประโยชน์แก่ชุมชนโดยส่วนรวมด้วย

ปัจจุบันนี้ คณะสาธารณสุขศาสตร์ มหาวิทยาลัยมหิดล ประกอบด้วย 13 ภาควิชา คือ ภาควิชาการพยาบาลสาธารณสุข ภาควิชาจุลชีววิทยา ภาควิชาชีวสถิติ ภาควิชาบริหารงานสาธารณสุข ภาควิชาปรสิตวิทยาและกีฏวิทยา ภาควิชาโภชนวิทยา ภาควิชาระบาดวิทยา ภาควิชาวิทยาศาสตร์อนามัยสิ่งแวดล้อม ภาควิชาวิศวกรรมสุขาภิบาล ภาควิชาสุขศึกษาและพฤติกรรมศาสตร์ ภาควิชาอนามัยชุมชน ภาควิชาอนามัยครอบครัว ภาควิชาอาชีวอนามัยและความปลอดภัย

 ทำเนียบคณบดี 
 รายนาม วาระการดำรงตำแหน่ง 1. ศาสตราจารย์ นายแพทย์ สวัสดิ์ แดงสว่าง พ.ศ. 2491 - พ.ศ. 2495  2. ศาสตราจารย์ นายแพทย์ กำธร สุวรรณกิจ พ.ศ. 2495 - พ.ศ. 2501  3. ศาสตราจารย์ นายแพทย์ สวัสดิ์ แดงสว่าง พ.ศ. 2501 - พ.ศ. 2507  4. ศาสตราจารย์ นายแพทย์ จรัส ยามะรัต พ.ศ. 2507 - พ.ศ. 2515  5. ศาสตราจารย์ นายแพทย์ ธงชัย ปภัสราทร พ.ศ. 2515 - พ.ศ. 2519 6. ศาสตราจารย์ นายแพทย์ เทพนม เมืองแมน พ.ศ. 2519 - พ.ศ. 2535 7. ศาสตราจารย์ สมจิตต์ สุพรรณทัสน์ พ.ศ. 2535 - พ.ศ. 2539 8. รองศาสตราจารย์ แพทย์หญิง พรพันธุ์ บุณยรัตพันธุ์ พ.ศ. 2539 - พ.ศ. 2541 9. รองศาสตราจารย์ แพทย์หญิง กานดา วัฒโนภาส พ.ศ. 2541 - พ.ศ. 2545 10. รองศาสตราจารย์ เฉลิมชัย ชัยกิตติภรณ์ พ.ศ. 2545 - พ.ศ. 2549 11. รองศาสตราจารย์ นายแพทย์ พิทยา จารุพูนผล พ.ศ. 2549 - พ.ศ. 2557 12. รองศาสตราจารย์ ประยูร ฟองสถิตย์กุล พ.ศ. 2557 - พ.ศ. 2560 13. รองศาสตราจารย์ ดร. ชะนวนทอง ธนสุกาญจน์ พ.ศ. 2560 - พ.ศ. 256414. รองศาสตราจารย์ ดร. สราวุธ เทพานนท์พ.ศ. 2564 - ปัจจุบัน

 สีประจำคณะสาธารณสุขศาสตร์ 
ใช้สีชมพูอมส้ม (Salmon Pink) เป็นสีประจำคณะสาธารณสุขศาสตร์ โดยที่เป็นสีสากล

 ต้นไม้ประจำคณะสาธารณสุขศาสตร์ 

ต้นราชพฤกษ์ เป็นต้นไม้สัญลักษณ์ประจำคณะสาธารณสุขศาสตร์ มีชื่อทางพฤกษศาสตร์ว่า และ มีชื่ออื่นๆ หลายชื่อ เช่น คูน ลมแล้ง กุเพยะ (ภาษากะเหรี่ยงกาจญจนบุรี) ต้นราชพฤกษณ์เป็นไม้ยืนต้นขนาดกลาง ใบเป็นใบประกอบ มีดอกสีเหลืองห้อยระย้าเป็นช่อยาว ดอกจะบานจากโคนไปหาปลายช่อ ออกดอกเหลืองอร่ามสดใส บานสะพรั่งพร้อมกันทั้งต้นจนเกือบมองไม่เห็นส่วนใบ ช่วยให้บรรยากาศและทัศนียภาพดูสวยงาม สดใส มีชีวิตชีวามากขึ้น ท่ามกลางความร้อนระอุ ทุรกันดาร และแห้งแล้วในฤดูร้อน จะพบเห็นได้ทั่วทั้งประเทศ

วันที่ 11 ธันวาคม 2544 รัฐบาลไทยได้ประกาศ ดอกราชพฤกษ์หรือดอกลมแล้งเป็นดอกไม้ประจำชาติไทย ดอกสีเหลือง เป็นสีสัญลักษณ์พุทธศาสนา และเป็นสีวันพระราชสมภพของพระบาทสมเด็จพระเจ้าอยู่หัวภูมิพลอดุยเดช รัชกาลที่ 9

ต้นราชพฤกษ์ สื่อความหมายถึง ชาวสาธารณสุขที่ได้รุกเข้าไปในถิ่นแดนไกล ทุรกันดารทั่วทุกหัวระแหงของประเทศ เพื่อปฏิบัติภารกิจสาธารณสุขตามรอยพระบาท “พระบิดาแห่งการสาธารณสุขไทย” ดังเนื้อร้องในเพลง “วันสีเหลือง" ของคณะสาธารณสุขศาสตร์ ตอนหนึ่งที่ว่า...

“มุ่งออกไป ณ ถิ่นแดนไกล ทุรกันดาร            ป้องกันทุกข์ เพราะโรคภัยชุก เรารุกมิวาง

บำรุงเสริมความสุข เพิ่มพูน ในทุกๆ ทาง        มีใจรักกว้างขวางในหมู่ประชาชาวไทย”

 ภาควิชา 
 ภาควิชาการพยาบาลสาธารณสุข
 ภาควิชาจุลชีววิทยา
 ภาควิชาชีวสถิติ
 ภาควิชาบริหารงานสาธารณสุข
 ภาควิชาปรสิตวิทยาและกีฏวิทยา
 ภาควิชาโภชนวิทยา
 ภาควิชาระบาดวิทยา
 ภาควิชาวิทยาศาสตร์อนามัยสิ่งแวดล้อม
 ภาควิชาวิศวกรรมสุขาภิบาล
 ภาควิชาสุขศึกษาและพฤติกรรมศาสตร์
 ภาควิชาอนามัยครอบครัว
 ภาควิชาอนามัยชุมชน
 ภาควิชาอาชีวอนามัยและความปลอดภัย

 ศูนย์ 
 ศูนย์วิจัยสาธารณสุขและสิ่งแวดล้อมสูงเนิน
 ศูนย์สุขภาพและบริการวิชาการด้านสาธารณสุขและสิ่งแวดล้อม

 กลุ่มวิชา 
กลุ่มวิชาสหวิทยาการและการศึกษาตลอดชีวิต (I-Grad)

Website: https://www.ph.mahidol.ac.th/i-grad/

 หลักสูตร 
 ระดับปริญญาตรี ระดับปริญญาโท ระดับปริญญาเอกหลักสูตรวิทยาศาสตรบัณฑิต สาขาวิชาสาธารณสุขศาสตร์ 
 วิชาเอกวิทยาศาสตร์การอาหารเพื่อสุขภาพ
 วิชาเอกอนามัยชุมชน

หลักสูตรวิทยาศาสตรบัณฑิต สาขาวิชาอนามัยสิ่งแวดล้อม

หลักสูตรวิทยาศาสตรบัณฑิต สาขาวิชาโภชนวิทยาและการกำหนดอาหาร

หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัยหลักสูตรวิทยาศาสตรมหาบัณฑิต
 สาขาวิชาชีวสถิติ (ภาคพิเศษ)
 สาขาวิชาชีวสถิติ
 สาขาวิชาเทคโนโลยีสิ่งแวดล้อม
 สาขาวิชาอาชีวอนามัยและความปลอดภัย
 สาขาวิชาอาชีวอนามัยและความปลอดภัย (ภาคพิเศษ)
 สาขาวิชาการพยาบาลเวชปฏิบัติชุมชน
 สาขาวิชาการพยาบาลเวชปฏิบัติชุมชน (ภาคพิเศษ)
 สาขาวิชาโรคติดเชื้อและวิทยาการระบาดทางการสาธารณสุข (ภาคพิเศษ)
 สาขาวิชาโรคติดเชื้อและวิทยาการระบาดทางการสาธารณสุข
 สาขาวิชาสุขศึกษาและส่งเสริมสุขภาพ
 สาขาวิชาสุขศึกษาและส่งเสริมสุขภาพ (ภาคพิเศษ)
 สาขาวิชาอนามัยสิ่งแวดล้อม (ภาคพิเศษ)
 สาขาวิชาอนามัยสิ่งแวดล้อม
 สาขาวิชาสนเทศศาสตร์สุขภาพ (หลักสูตรนานาชาติ)
 สาขาวิชาสาธารณสุขศาสตร์ วิชาเอกโภชนวิทยา
 สาขาวิชาสาธารณสุขศาสตร์ วิชาเอกอนามัยครอบครัว
 สาขาวิชาสาธารณสุขศาสตร์ วิชาเอกการพัฒนาระบบสุขภาพชุมชน (ภาคพิเศษ)
 สาขาวิชาสาธารณสุขศาสตร์ วิชาเอกโภชนวิทยา (ภาคพิเศษ)
 สาขาวิชาสาธารณสุขศาสตร์ วิชาเอกอนามัยครอบครัว (ภาคพิเศษ)
 สาขาวิชาบริหารสาธารณสุข 
 สาขาวิชาบริหารสาธารณสุข (ภาคพิเศษ)

หลักสูตรสาธารณสุขศาสตรมหาบัณฑิต
 สาธารณสุขศาสตรมหาบัณฑิต (ภาคพิเศษ)
 สาธารณสุขศาสตรมหาบัณฑิต (หลักสูตรนานาชาติ)

หลักสูตรพยาบาลศาสตรมหาบัณฑิต
 สาขาวิชาการพยาบาลเวชปฏิบัติอาชีวอนามัย (ภาคพิเศษ)
 สาขาวิชาการพยาบาลเวชปฏิบัติอาชีวอนามัยหลักสูตรปรัชญาดุษฎีบัณฑิต
 สาขาวิชาเทคโนโลยีสิ่งแวดล้อม (หลักสูตรนานาชาติ)
 สาขาวิชาอาชีวอนามัยและความปลอดภัย (หลักสูตรนานาชาติ)
 สาขาวิชาจุลชีววิทยาสาธารณสุข (หลักสูตรนานาชาติ)
 สาขาวิชาพยาบาลศาสตร์ (หลักสูตรนานาชาติ)
สาธารณสุขศาสตรดุษฎีบัณฑิต (หลักสูตรนานาชาติ) 
 วิชาเอกวิทยาการระบาด
 วิชาเอกครอบครัวและอนามัยการเจริญพันธุ์
 วิชาเอกสุขภาพโลก
 วิชาเอกสุขศึกษาและส่งเสริมสุขภาพ
 วิชาเอกปรสิตวิทยาและกีฏวิทยา
 วิชาเอกบริหารสาธารณสุข
 วิชาเอกโภชนาการสาธารณสุข

 อ้างอิง 

 แหล่งข้อมูลอื่น 
 คณะสาธารณสุขศาสตร์ มหาวิทยาลัยมหิดล

มหิดล
สาธารณสุข
หมวดหมู่:สถานศึกษาในเขตราชเทวี